
Javni poziv za financiranje jednokratnih aktivnosti u kulturi 
iz Proračuna Grada Osijeka u 2022.

UPUTE ZA PRIJAVITELJE

Datum objave Javnog poziva: 01. lipnja 2022.
Rok za dostavu prijava: od dana objave do iskorištenja sredstava, 
a najkasnije do 30. studenoga 2022.





1.	JAVNI POZIV ZA FINANCIRANJE JEDNOKRATNIH AKTIVNOSTI U KULTURI iz Proračuna Grada Osijeka U 2022.

Gradonačelnik Grada Osijeka raspisuje Javni poziv za financiranje jednokratnih aktivnosti u kulturi iz Proračuna Grada Osijeka u 2022. (dalje u tekstu: Javni poziv) u skladu s Planom raspisivanja Javnog natječaja i javnih poziva za financiranje udruga iz Proračuna Grada Osijeka u 2022. (Službeni glasnik Grada Osijeka broj 25/21 i 3/22)
Provedba Javnog poziva planirana je Programom javnih potreba u kulturi Grada Osijeka za 2022. (Službeni glasnik Grada Osijeka broj 23/21), a sredstva za provedbu planirana su u Proračunu Grada Osijeka za 2022.(Službeni glasnik Grada Osijeka broj 23/21).  
Opći cilj Javnog poziva je povećati učinkovitost dionika u području kulture i umjetnosti na području grada Osijeka te učiniti kulturne sadržaje dostupnima građanima i doprinijeti uključivanju kulture u svakodnevni život građana te pridonijeti ispunjavanju ciljeva zacrtanih Strategijom kulturnog razvitka Grada Osijeka 2014. – 2020. 

Specifični cilj Javnog poziva je omogućiti provedbu dijela Programa javnih potreba u kulturi Grada Osijeka za 2022. koji se odnosi na financiranje jednokratnih aktivnosti u kulturi, koje se javljaju tijekom godine, a doprinose popularizaciji kulture i kulturnih djelatnosti, čine kulturne sadržaje dostupnima većem broju građana te doprinose uključivanju kulture u svakodnevni život građana. 

[bookmark: _Toc419712050]2.	FORMALNI UVJETI JAVNOG POZIVA
[bookmark: _Toc419712051]2.1. Područja financiranja i prihvatljive aktivnosti po područjima financiranja
U sklopu Javnog poziva financiraju se dva područja:
1. Jednokratne aktivnosti u kulturi
· aktivnosti u sklopu obilježavanja značajnih datuma i važnih obljetnica
· organizacija susreta, priredbi, izložbi, koncerata, dramsko-plesnih izvedbi i drugih kulturno  umjetničkih manifestacija 
· aktivnosti edukacije iz područja kulture i umjetnosti
· organizacija stručno-znanstvenih skupova i savjetovanja
· aktivnosti umjetničkog stvaralaštva 
· aktivnosti usmjerene na zaštitu, obnovu i očuvanje kulturne baštine
· aktivnosti filmske i multimedijske djelatnosti
· aktivnosti računalnih igara i novih medija
· aktivnosti medijske kulture, oglašavanja i tržišne komunikacije
· nakladničke aktivnosti (izdavanje knjiga, tiskanje zbornika, publikacija i sl.)

2. Podrška velikim kulturnim manifestacijama koje se organiziraju na području grada Osijeka
· poticanje i potpora organizaciji aktivnosti koje promiču kulturne vrijednosti i popularizaciju kulture među građanima te kulturna promocija grada Osijeka i Republike Hrvatske 
· aktivnosti koje potiče umrežavanje i suradnju na nacionalnoj i međunarodnoj razini
· aktivnosti koje podrazumijevaju veliku produkciju i podršku u financijskoj konstrukciji
· aktivnosti koje imaju za cilj obogatiti kulturni turizam grada Osijeka
NAPOMENA:
Kroz Javni poziv mogu se financirati pojedinačne jednokratne aktivnosti koje su dio cjeline, odnosno koje čine dodatne ili neplanirane aktivnosti u sklopu nekog programa ili projekta, što podrazumijeva i financiranje onih jednokratnih aktivnosti koje su sastavni dio programa ili projekata koji se financiraju iz drugih izvora u slučaju ako se ukaže potreba za financiranjem određene aktivnosti kako bi se zatvorila financijska konstrukcija i omogućila što kvalitetnija provedba programa ili projekta uz uvjet da neće doći do dvostrukog financiranja, a ako se navedenim programom, odnosno projektom ostvaruju ciljevi kulturne politike Grada Osijeka

2.2. Planirani iznos i ukupna vrijednost Javnog poziva
Ukupno planirana vrijednost Javnog poziva za dva područja financiranja je  300.000,00 kuna. 

Planirana vrijednost po područjima financiranja: 

1. Jednokratne aktivnosti u kulturi
Iznos raspoloživih sredstava: 210.000,00 kuna.
Raspon sredstava namijenjen za financiranje jednokratne aktivnosti: od 2.000,00 do 10.000,00 kuna.
Očekivani broj jednokratnih aktivnosti koji će se ugovoriti za financiranje: 25



2. Podrška velikim kulturnim manifestacijama koje se organiziraju na području grada Osijeka 
Iznos raspoloživih sredstava: 90.000,00 kuna.
Raspon sredstava namijenjen za financiranje jednokratne aktivnosti: od 10.000,00 do 20.000,00 kuna.
Očekivani broj jednokratnih aktivnosti koji će se ugovoriti za financiranje: 6
2.3. Tko može podnijeti prijavu?
Pravo prijave na Javni poziv imaju ustanove u kulturi, udruge, umjetničke organizacije, samostalni umjetnici i druge fizičke te neprofitne pravne osobe koje obavljaju djelatnost iz područja kulture odnosno koje su u odgovarajućem registru registrirane za djelatnost kulture i umjetnosti (udruge) ili kulturne djelatnosti koju prijavljuju (druge neprofitne pravne osobe).  
U skladu s Javnim pozivom fizičke osobe mogu podnijeti prijave za područje financiranja 1., a ostali prihvatljivi prijavitelji mogu prijave podnijeti za područja financiranja 1. i 2. iz točke 2.1. Uputa.  

	Uvjeti koje prijavitelj mora ispuniti u Javnom pozivu su:
· biti pravne osobe upisane u odgovarajući registar 
· biti upisane u Registar neprofitnih organizacija, ako je primjenjivo
· mora svojim statutom biti opredijeljen za obavljanje djelatnosti i aktivnosti koje su predmet Javnog poziva i kojima promiče uvjerenja i javne ciljeve koji nisu u suprotnosti s Ustavom i zakonom
· vode transparentno financijsko poslovanje -  financijski izvještaji javno su dostupni u Registru neprofitnih organizacija (za obveznike dvojnog knjigovodstva: godišnji izvještaj o prihodima i rashodima, Bilanca i Bilješke uz financijske izvještaje za prethodnu godinu, a za obveznike jednostavnog knjigovodstva: Godišnji financijski izvještaj o primicima i izdacima za prethodnu godinu)
· imati godišnje financijsko izvješće o prihodima i rashodima, primicima i izdacima (ustanove u kulturi)
· uredno ispunjavati obveze iz svih prethodno sklopljenih ugovora o financiranju iz Proračuna Grada Osijeka te ostalih javnih izvora
· uredno ispunjavati obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu  i Proračunu Grada Osijeka
· nije u stečajnom postupku, postupku gašenja, postupku prisilne naplate ili u postupku likvidacije
· protiv korisnika financiranja, odnosno osobe ovlaštene za zastupanje udruge i voditelja programa ili projekta ne smije se voditi kazneni postupak niti smije biti pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge 
· imati općim aktom uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima
· imati prikladan način javnog objavljivanja programskog i financijskog izvješća o radu za proteklu godinu (na mrežnim stranicama udruge, ostale neprofitne organizacije i ustanove u kulturi odnosno na drugi odgovarajući način)
· imati odgovarajuće organizacijske kapacitete i ljudske resurse za provedbu aktivnosti
· korisnici aktivnosti moraju biti stanovnici grada Osijeka ili prijavljena aktivnost mora zadovoljavati javne potrebe od interesa za grad Osijek, doprinositi razvoju i općem napretku grada Osijeka te promicati njegov položaj i ugled i biti utvrđena kao prioritetno područje
· prijavitelji, pravne i fizičke osobe koje traže financiranje moraju biti do raspisivanja javnog natječaja registrirani ili imati prebivalište na području Republike Hrvatske najmanje jednu godinu
· aktivnosti moraju biti izvršene unutar tekuće proračunske godine u kojoj se prijavljuje na Javni poziv
· statut mora biti usklađen sa Zakonom o udrugama, odnosno pravovremeno predan zahtjev za upis promjene statuta nadležnom uredu državne uprave


2.4. Koliko prijava prijavitelj može prijaviti?
	U skladu s Javnim pozivom fizičke osobe mogu podnijeti prijave za područje financiranja 1., a ostali prihvatljivi prijavitelji mogu prijave podnijeti za područja financiranja 1. i 2.  
Svaki prihvatljivi prijavitelj može podnijeti više od jedne prijave po Javnom pozivu, ali može sklopiti najviše dva ugovora u okviru Javnog poziva i to samo jedan u okviru pojedinog područja financiranja.
Ako prijavitelj podnese više prijava koje zadovoljavaju uvjete Javnog poziva i prihvatljive su za financiranje, za potpisivanje Ugovora bit će odabrana prijava s većim brojem bodova.

[bookmark: _Toc419712052]2.5. Može li prijavitelj djelovati u partnerstvu?
	
Prijavitelj može djelovati u partnerstvu s nekom drugom udrugom, neprofitnom organizacijom ili drugom ustanovom u provođenju prijavljene jednokratne aktivnosti. 

3. FINANCIJSKE ODREDBE
Sredstvima Javnog poziva mogu se financirati samo stvarni i prihvatljivi troškovi, nastali provođenjem jednokratne aktivnosti u vremenskom razdoblju naznačenom u Javnom pozivu i ovim uputama. 
Prilikom procjene kvalitete jednokratne aktivnosti, ocjenjivat će se institucionalna sposobnost prijavitelja za provedbu prijavljene aktivnosti, odnos vrijednosti aktivnosti u odnosu na društvenu korist, kvaliteta prijavljene aktivnosti i koliko su troškovi realno postavljeni te održivost aktivnosti. 
	Ako odobrena sredstva nisu u skladu s traženim iznosom sredstava potrebno je dostaviti novu verziju Obrasca proračuna (P4) u skladu s odobrenim iznosom iz Odluke o odobravanju jednokratnih financijskih potpora iz Javnog poziva za financiranje jednokratnih aktivnosti u kulturi iz Proračuna Grada Osijeka u 2022.  (dalje u tekstu: Odluka).
Odluku i točan iznos financiranja prijavitelj dobiva na adresu e-pošte zajedno s Ugovorom o financiranju jednokratnih aktivnosti.
Fizičke osobe mogu ostvariti financiranje vlastitog honorara do maksimalno 5.000,00 kn (ukupan trošak za honorara).
Poželjno je predvidjeti i druge izvore financiranja osim Grada Osijeka. 
Odobrena sredstva korisnik je dužan utrošiti isključivo za realizaciju jednokratne aktivnosti kako je utvrđeno ugovorom i u skladu s odobrenim proračunom.  
 O svakom odstupanju, odnosno izmjeni proračuna potrebno je pisati Zahtjev za izmjenom Ugovora s novim prijedlogom proračuna te obavijestiti nadležno upravno tijelo Grada Osijeka prije isteka roka izvršenja aktivnosti.
Zahtjev za izmjenom Ugovora poslati u obliku dopisa zajedno s novim prijedlogom proračuna na mail adresu: ana.rimac@osijek.hr ili predajom u papirnatom obliku (preporučeno poštom ili u pisarnicu Grada Osijeka) na adresu: 
GRAD OSIJEK
Upravni odjel za društvene djelatnosti
Odsjek za kulturu
Franje Kuhača 9
31000 Osijek

3.1. Prihvatljivi troškovi
Pod prihvatljivim troškovima podrazumijevaju se troškovi koji su neposredno povezani uz provedbu pojedinih jednokratnih aktivnosti, a koji ispunjavaju sljedeće kriterije: 
· nastali su za vrijeme razdoblja provedbe jednokratne aktivnosti u skladu s ugovorom 
· moraju biti navedeni u ukupnom predviđenom proračunu jednokratne aktivnosti
· nužni su za provođenje jednokratne aktivnosti koji su predmetom dodjele financijskih sredstava
· trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti

Prihvatljivi izravni troškovi su: 
· izdaci za troškove naknade voditeljima jednokratne aktivnosti, izvoditeljima i/ili vanjskim suradnicima koji sudjeluju u provedbi jednokratne aktivnosti (ugovor o autorskom djelu i honorar, ugovor o djelu, ugovori preko student servisa, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i iznos naknade. Troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade. Plaće i naknade (honorari) ne smiju prelaziti one koji su aktualni na tržištu 
· putni troškovi (korištenje osobnog vozila u službene svrhe obračunava se 1,00 kn po km) i troškovi dnevnice za zaposlenike i druge osobe koje sudjeluju u jednokratnoj aktivnosti, pod uvjetom da su u skladu s pravilima o visini neoporezivog iznosa za takve naknade
· troškovi kupnje ili iznajmljivanja opreme i materijala namijenjenih isključivo za jednokratnu aktivnost
· ostali troškovi i usluge pod uvjetom da su u skladu s tržišnim cijenama (npr. troškovi edukacije za ključne korisnike, troškovi organizacije, najam dvorane, izrada edukacijskih materijala, drugi troškovi neophodni i neposredno vezani i nužni za provedbu jednokratnih aktivnosti i sl.)
· troškovi potrošne robe
· administrativni troškovi
· materijal za aktivnosti
· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu i jedinične cijene)
· troškovi reprezentacije vezani uz organizaciju jednokratnih aktivnosti (pri čemu treba navesti svrhu, učestalost i očekivani broj sudionika i sl.) 
· izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu prijevoza, vrstu smještaja i broj noćenja)
· doprinos rada volontera priznaje se kao oblik sufinanciranja te se određuje u iznosu od 33,00 kune/sat 
· ostali troškovi koji su izravno vezani za provedbu jednokratne aktivnosti pod uvjetom da je trošak neophodan za provedbu aktivnosti što treba objasniti opisno i argumentirano.

Prihvatljivi neizravni troškovi su:
Osim izravnih, prijavitelju se može odobriti i pokrivanje dijela neizravnih troškova koji su neizravno povezani s provedbom jednokratne aktivnosti u ukupnom iznosu od maksimalno 25% od ukupnog iznosa sufinanciranja koje se traži od Grada Osijeka po Javnom pozivu, a predstavljaju troškove obavljanja osnovne djelatnosti udruga:
· najam prostora
· režijski troškovi
· knjigovodstveni servis
· troškovi telefona i pošte

3.2. Neprihvatljivi troškovi
Neprihvatljivi troškovi su:
· ulaganja u kapital ili kreditna ulaganja, jamstveni fondovi
· troškovi kamata na dug
· kazne, financijske globe i troškovi sudskih sporova
· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu
· plaćanje neoporezivih bonusa zaposlenima
· bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode
· troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora
· kupnja rabljene opreme, strojeva i namještaja
· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za prijavitelja
· troškovi koji nisu predviđeni Obrascem proračuna i Ugovorom
· donacije u dobrotvorne svrhe
· zajmovi trećim stranama
· gubici na tečajnim razlikama
· alkoholna pića
· loko vožnja

[bookmark: _Toc419712055]4. PRIJAVA I DOKUMENTACIJA KOJU PODNOSITELJ MORA PRILOŽITI 
TE NAČIN PRIJAVE
Prijava na Javni poziv se podnosi:

1. Prijava u elektronskom obliku putem portala E-usluge Grad Osijek ili

2. Prijava u papirnatom obliku preporučeno poštom ili osobno predajom u pisarnici Grada Osijeka (obrasci se dostavljaju u izvorniku)




4.1. Prijava na Javni poziv u elektronskom obliku 
Nakon registracije kroz sustav E-usluge digitalno popunjavate obrasce. 
Upute za digitalno popunjavanje obrazaca možete pogledati ovdje. 
Popunjava se E-obrazac pod nazivom JAVNI POZIV ZA FINANCIRANJE JEDNOKRATNIH AKTIVNOSTI U KULTURI, koji se nalazi pod kategorijom KULTURA, a sastoji se od sljedećeg:

1. Podaci o prijavitelju
2. Podaci o aktivnosti
3. Financijski podaci

Nakon što se ispuni obrazac potrebno je dodati Dokumente uz E-Obrazac (ovisno o prijavitelju) od kojih je za sve prijavitelje obvezan dokument P4 Obrazac proračuna. Obrazac se može preuzeti prilikom ispunjavanja prijavnog obrasca ili na internet stranicama Grada Osijeka www.osijek.hr . 
Obrazac se može spremati i mijenjati ovisno o potrebi sve dok se ne odabere opcija Predaj zahtjev. Nakon predaje zahtjeva prijavitelj će Obrazac za prijavu i svu dodatnu dokumentaciju preuzeti, isprintati i u originalu, potpisanu i ovjerenu čuvati u vlastitoj arhivi. Na zahtjev Grada Osijeka obrasci se dostavljaju u izvorniku.
Uz prijavu mogu biti priloženi materijali o prezentaciji rada prijavitelja (isječci iz novina, brošure, publikacije i slično).

Fizičke osobe u Dokumente uz E-Obrazac dostavljaju i sljedeće:
· Životopis 
· Uvjerenje o prebivalištu
· Potvrda kojom se dokazuje pravni i porezni status (npr. potvrda o članstvu u Hrvatskoj zajednici samostalnih umjetnika, potvrda o upisu u registar poreznih obveznika, potvrda o članstvu u - strukovnoj umjetničkoj udruzi i drugi dokumenti koji su relevantni za ugovaranje i obračun propisanih davanja na odobreni iznos sufinanciranja)- ako je prijavitelj fizička osoba (ako je primjenjivo)

Ustanove u kulturi u Dokumente uz E-Obrazac dostavljaju i sljedeće:

· Izvještaj o prihodima i rashodima, primicima i izdacima za prethodnu kalendarsku godinu 
4.2. Prijava na Javni poziv u papirnatom obliku
Ako se prijava predaje u papirnatom obliku obrasci se dostavljaju u izvorniku (potpisani i ovjereni pečatom), a nalaze se na internet stranicama Grada Osijeka (www.osijek.hr). Dostavljaju se u dva (2) primjerka u zatvorenoj omotnici preporučeno poštom ili osobno predajom u pisarnici Grada Osijeka u uredovno vrijeme na sljedeću adresu i s naznakom kako je navedeno u nastavku: 
                                                         
                                                         Grad Osijek
Franje Kuhača 9
31000 Osijek
„Javni poziv za financiranje jednokratnih aktivnosti u kulturi iz Proračuna Grada Osijeka u 2022. – NE OTVARAJ“




Obvezna dokumentacija za prijavu na Javni poziv dostavlja se u dva (2) istovjetna primjerka u papirnatom obliku:
1. ispunjen, potpisan i ovjeren Obrazac za prijavu P3 
2. ispunjen, potpisan i ovjeren Obrazac proračuna P4 

Uz prijavu mogu biti priloženi materijali o prezentaciji rada prijavitelja (isječci iz novina, brošure, publikacije i slično).
Obrasci se popunjavaju na računalu i podnose u papirnatom obliku u dva (2) istovjetna primjerka (jedan original i dvije preslike).  

Fizičke osobe, dostavljaju i sljedeće:
· Životopis 
· Uvjerenje o prebivalištu
· Potvrda kojom se dokazuje pravni i porezni status (npr. potvrda o članstvu u Hrvatskoj zajednici samostalnih umjetnika, potvrda o upisu u registar poreznih obveznika, potvrda o članstvu u - strukovnoj umjetničkoj udruzi i drugi dokumenti koji su relevantni za ugovaranje i obračun propisanih davanja na odobreni iznos sufinanciranja) - ako je primjenjivo

Ustanove u kulturi dostavljaju i sljedeće:

· Izvještaj o prihodima i rashodima, primicima i izdacima za prethodnu kalendarsku godinu ako je prijavitelj ustanova u kulturi ili druga pravna osoba
4.3. Rok za slanje prijave 

Javni poziv bit će otvoren do iskorištenja financijskih sredstava predviđenih u Proračunu Grada Osijeka za 2022., a najkasnije do 30. studenog 2022.
Planirano trajanje aktivnosti je najduže do 31. prosinca 2022.
Kome se obratiti ako imate pitanja?

Sve potrebne informacije mogu se dobiti u Odsjeku za kulturu na broj telefona 031/229-101 (Ana Rimac Ciković, mag.oec.) i na e-mail: ana.rimac@osijek.hr.



[bookmark: _Toc40507653][bookmark: _Toc419712061]5. POSTUPAK OCJENE PRIJAVA I DONOŠENJA ODLUKE O DODJELI JEDNOKRATNE FINANCIJSKE POTPORE I SKLAPANJU UGOVORA

	5.1. Postupak ocjene prijava i donošenje odluke

Sve pristigle i zaprimljene prijave proći će kroz sljedeću proceduru:
· pregled prijava i provjera formalnih uvjeta na Obrascu za provjeru formalnih uvjeta P6
· procjena prijava koje su zadovoljile propisane uvjete Javnog poziva ocjenjuju se na Obrascu za ocjenu kvalitete prijave P7
· Gradonačelnik donosi Odluku o odobravanju jednokratnih financijskih potpora iz Javnog poziva za financiranje jednokratnih aktivnosti u kulturi iz Proračuna Grada Osijeka u 2022. 
· prijavitelji koji putem e-pošte dobiju obavijest o Odluci obvezni su dostaviti dodatnu dokumentaciju i tri potpisana primjerka Ugovora o dodjeli jednokratne financijske potpore (dalje u tekstu: Ugovor)

Postupak pregleda i procjene prijava na Javni poziv obavlja Povjerenstvo za ocjenjivanje jednokratnih aktivnosti u kulturi u 2022. (u daljnjem tekstu: Povjerenstvo) sukladno Pravilniku o utvrđivanju kriterija, mjerila i postupaka  za odobravanje financiranja udruga iz Proračuna Grada Osijeka (Službeni glasnik Grada Osijeka br. 13/15, 12/16, 13A/20, 12/21 i 2/22)  temeljem Obrasca za provjeru formalnih uvjeta P6 i Obrasca za ocjenu kvalitete prijave P7 koji su sastavni dio dokumentacije za provedbu ovog poziva. 

Povjerenstvo može tražiti dodatna pojašnjenja i nadopunu natječajne dokumentacije od strane prijavitelja (obavijest o tome dobit će prijavitelj putem e-pošte) u slučajevima u kojima se radi o manjim tehničkim pogreškama i to:
· financijski izvještaji za prethodnu kalendarsku godinu nisu javno dostupni u Registru neprofitnih organizacija jer ga Ministarstvo financija nije objavilo u Registru, a udruga ga je pravovremeno predala FINA-i.
· nedostaje izvještaj o prihodima i rashodima, primicima i izdacima za prethodnu kalendarsku godinu ako je prijavitelj ustanova u kulturi ili druga neprofitna pravna osoba
· istekao mandat osobama za zastupanje udruge, a dokumentacija je predana Upravnom odjelu za opću upravu Osječko-baranjske županije
· nedostaje datum na bilo kojem od obrazaca
· nedostaje potpis osobe ovlaštene za zastupanje ili voditelja/ice
· nedostaje pečat na Obrascu za prijavu P3
· nedostaju preslike dokumentacije

Podnositelji prijava koji ne ispunjavaju uvjete ili prilikom postupka ocjenjivanja ne ostvare minimalno 30 bodova neće moći biti financirani kroz ovaj Javni poziv i bit će obaviješteni o neodobravanju jednokratne financijske potpore na adresu e-pošte.

Podnositelji prijave koji ispunjavaju propisane formalne uvjete te zadovoljavaju zadani propisani minimum ocjenjivanja upućuju se u daljnji postupak dostave dodatne dokumentacije o čemu će obavijest dobiti putem e-pošte.

Podnositeljima kojima je odobrena jednokratna financijska potpora bit će dostavljena Odluka i Ugovor putem adrese e-pošte koju su naveli prilikom prijave na Javni poziv.

Odluku, na prijedlog Povjerenstva donosi Gradonačelnik najkasnije u roku od 30 dana od dana zaprimanja prijave koja ispunjava uvjete.

Rok za dostavu Obavijesti o statusu prijave prijaviteljima koji nisu zadovoljili uvjete poziva je 30 dana od dana zaprimanja prijave. Obavijest o tome bit će poslana na adresu e-pošte.

5.2. Dostava dodatne dokumentacije
Nakon donošenja Odluke, nadležni Upravni odjel obavijestit će odabrane prijavitelje na adresu e-pošte o daljnjoj fazi financiranja. Prijavitelji dobivaju na adresu e-pošte Odluku, Ugovor o dodjeli jednokratne financijske potpore te informaciju o dostavi dodatne dokumentacije.

Prijavitelji su obvezni dostaviti dodatnu dokumentaciju i 3 (tri) primjerka Ugovora potpisana od strane osobe ovlaštene za zastupanje i ovjerena službenim pečatom, a o tome će pravovremeno biti obaviješteni na adresu e-pošte. 

Ugovor je potrebno isprintati u 3 (tri) primjerka, popisati (ne pisati datum), ovjeriti službenim pečatom i poslati zajedno s dodatnom dokumentacijom. 

Dodatna dokumentacija šalje se uz DOPIS preporučeno poštom ili osobno predajom u Pisarnici Grada Osijeka u uredovno vrijeme na sljedeću adresu i s naznakom kako je navedeno u nastavku: 
Grad Osijek
Franje Kuhača 9
31000 Osijek
Javni poziv za financiranje jednokratnih aktivnosti u kulturi iz Proračuna Grada Osijeka u 2022. – DODATNA DOKUMENTACIJA


5.2.1. Što podrazumijeva dodatna dokumentacija i kako ju poslati? 

Nakon donošenja Odluke, prijavitelji su obvezni dostaviti dodatnu dokumentaciju i tri primjerka Ugovora, a o tome će obavijest dobiti na adresu e-pošte.  

Dodatna dokumentacija podrazumijeva sljedeće:

1. nova verzije Obrasca proračuna P4 (ako je primjenjivo) 
2. Obrazac izjave o nepostojanju dvostrukog financiranja P8 
3. uvjerenje nadležnog suda da se protiv prijavitelja ne vodi kazneni postupak (fizičke osobe) ili uvjerenje nadležnog suda da se protiv osobe ovlaštene za zastupanje prijavitelja i voditelja aktivnosti ne vodi kazneni postupak (neprofitne pravne osobe), s tim da uvjerenje ne smije biti starije od šest (6) mjeseci od dana objave Javnog poziva 
4. potvrdu nadležne porezne uprave o nepostojanju duga prema državnom proračunu u izvorniku, ne stariju od 30 dana od dana objave Javnog poziva 
5. Bjanko zadužnica, ako su dobivena sredstva jednaka ili veća od 5.000,00 kn
6. Obrazac izjave voditelja aktivnosti P5
7. Tri primjerka Ugovora o dodjeli jednokratne financijske potpore ovjerena službenim pečatom i potpisana od strane odgovorne osobe

Ako je sufinanciranje aktivnosti iskazano u Obrascu proračuna P4 i u Obrascu izjave o nepostojanju dvostrukog financiranja P8 potrebno je dostaviti i dokaz o sufinanciranju programa ili aktivnosti od strane jedinice lokalne ili područne (regionalne) samouprave ili nekih drugih izvora sufinanciranja. 
5.3. Postupak ugovaranja jednokratne aktivnosti 
Sa svim prijaviteljima kojima su temeljem Odluke dodijeljena financijska sredstva Grad Osijek sklopit će Ugovor najkasnije u roku od 30 dana od dana donošenja Odluke.

Prijavitelj je obvezan putem pošte dostaviti Dodatnu dokumentaciju i tri potpisana primjerka Ugovora (od strane Korisnika), a nakon što obje strane potpišu Ugovor prijavitelju će jedan primjerak Ugovora biti poslan putem pošte na adresu navedenu u prijavi. 

Prije sklapanja Ugovora nadležni upravni odjel provjerit će u Upravnom odjelu za financije i nabavu i Upravnom odjelu za komunalno gospodarstvo, promet i mjesnu samoupravu ima li prijavitelj duga prema Gradu Osijeku. 

U slučaju da prijavitelj u roku od 8 dana od dana primitka obavijesti ne dostavi traženu dokumentaciju ili ne podmiri eventualni dug prema Gradu Osijeku, Grad Osijek neće sklopiti Ugovor.

5.4. Pravo prigovora
Podnositelji prijava čije su prijave odbijene mogu podnijeti prigovor Povjerenstvo za prigovore unutar javnih poziva za financiranje aktivnosti udruga iz Proračuna Grada Osijeka u 2022. u roku 8 dana od dana primitka obavijesti, koji će o istome i odlučiti.

Prigovor se podnosi u zatvorenoj omotnici, preporučeno poštom ili osobno predajom u pisarnici Grada Osijeka na adresu:Grad Osijek
Povjerenstvo za prigovore unutar javnih natječaja i poziva za financiranje udruga iz Proračuna Grada Osijeka u 2022.
Franje Kuhača 9, Osijek
s naznakom "Ne otvaraj – Javni poziv za financiranje jednokratnih aktivnosti u kulturi iz Proračuna Grada Osijeka u 2022."

Nepravovremeni prigovor neće se razmatrati.
Odluka Povjerenstva po prigovoru je konačna.


6. NAČIN PLAĆANJA
Odobrena i ugovorena financijska sredstva Grad Osijek se obvezuje isplatiti korisniku jednokratno na žiro račun u iznosu navedenom u Ugovoru u roku od 30 dana od potpisivanja Ugovora. 








7. IZVJEŠTAVANJE O PROVEDBI ODOBRENE JEDNOKRATNE AKTIVNOSTI
Korisnik kojem su odobrena financijska sredstva temeljem Odluke dužan je Gradu Osijeku dostaviti financijsko izvješće u izvorniku o provedbi jednokratne aktivnosti u dva primjerka (2) putem pošte uz DOPIS na adresu:Grad Osijek
Franje Kuhača 9
31000 Osijek
Javni poziv za financiranje jednokratnih aktivnosti u kulturi iz Proračuna Grada Osijeka u 2022. – IZVJEŠTAJNA DOKUMENTACIJA


Povjerenstvo za ocjenjivanje jednokratnih aktivnosti u kulturi pregledava i ocjenjuje izvješća, a ako Povjerenstvo nije imalo primjedbi na izvješće i u roku od 60 dana od zaprimanja izvješća nije o tome obavijestilo prijavitelja, izvješće će se smatrati prihvaćenim.
Obrasci za izvješće nalaze se na internet stranicama Grada Osijeka (www.osijek.hr). 
U excel datoteci nalazi se P10 Obrazac financijskog izvješća zajedno s P4 Obrascem proračuna s kojim je povezan formulama. Obrazac P10 ispunjava se tako da se u njega unose samo utrošena, ugovorena i doznačena sredstva od strane Grada Osijeka.
Uz opisna izvješća (Obrazac P9 i Obrazac P10) dostavljaju se RAČUNI/UGOVORI kao dokaz o plaćanju i IZVODI s računa te popratni materijali kao što su isječci iz novina, fotografije, video zapisi, potpisne liste i dr. koji su sastavni dio izvještajne dokumentacije.
Radi kontrole namjenskog korištenja sredstava korisnik dostavlja izvještaj o provedbi aktivnosti koji treba sadržavati:
1. P9 Obrazac opisnog izvješća (i dostavlja ga u tiskanom obliku poštom u dva (2) primjerka - original i preslika), 
1. P10 Obrazac financijskog izvješća (i dostavlja ga u tiskanom obliku poštom u dva (2) primjerka - original i preslika) i priloge:
· za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
· za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
· ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.  

S ciljem kontroliranog trošenja i transparentnijeg uvida u transakcije preporučuje se plaćanje kartičnim putem.

Dostavljaju se u dva (2) primjerka samo preslike onih računa kojima se pravdaju sredstva dobivena od Grada Osijeka.

VAŽNO: Stavke u financijskom izvješću moraju se podudarati sa stavkama koje su prijavljene u Obrascu proračuna (P4) prilikom prijave ili korekcije proračuna nakon Odluke.
 
Prijavitelj koji nije dostavio cjelokupnu ili ispravno popunjenu dokumentaciju izvješća bit će obaviješten o dostavi dodatne dokumentacije i o roku dostave, a ako prijavitelj ne ispuni traženo Povjerenstvo će negativno ocijeniti izvješće i sredstva koja nisu opravdana na adekvatan način morat će biti uplaćena u Proračun Grada. 

Ako Povjerenstvo utvrdi da Prijavitelj nije ispunio ugovorne obveze tj. nije namjenski utrošio sredstva i u roku od 30 dana od dana zaprimanja Obavijesti o povratu sredstava ista nije uplatio u Proračun Grada, sredstva će se naplatiti putem Bjanko zadužnice (ako je ista predana u dodatnoj dokumentaciji) te neće moći aplicirati na javne natječaje i pozive koje će raspisati Grad Osijek u naredne dvije godine. Bjanko zadužnica, koja ne bude realizirana, vraća se Prijavitelju nakon odobrenja završnog izvješća o provedbi aktivnosti.

Rok za dostavu izvješća je najkasnije do 31. prosinca 2022.

8. ČUVANJE DOKUMENTACIJE

Grad Osijek i korisnik obvezni su čuvati sve dokumente, podatke i druge relevantne materijale dostavljene u provedbi jednokratne aktivnosti najmanje sedam (7) godina od uplate sredstava.

